Det er vigtigt, når du skal vælge en sofa i chaiselongmodel, at du tænker på, om den skal være højre- eller venstrevendt.
Betegnelsen refererer til placeringen af det lange sæde på sofaen, altså selve chaiselongen. Hvis chaiselongen er placeret længst til venstre på sofaen, kaldes den for venstrevendt, mens en placering længst til højre omtales som højrevendt.
En chaiselongsofa behøver ikke stå i et hjørne, fordi der som regel ikke er ryglæn langs chaiselongen. Om en sofa med chaiselong er højre- eller venstrevendt er derfor ikke relevant i forhold til vægge. Det der afgør, om en chaiselongsofa er bedst valgt som højre- eller venstrevendt, er dels hvor du gerne vil sidde med benene oppe, dels om chaiselongen forstyrrer det naturlige gangområde i stuen.